देवघर/गोड्डा/पाकुड़ : दिल्लीक प्रगति मैदान जेँका देवघरमे 25 करोड़क लागत सऽ अंतरराष्ट्रीय व्यापार केंद्रक स्थापना कएल जाओत। भारत सरकार एकर मंजूरी दऽ देलक अछि। झारखंड सरकार एहि दिशामे कागजी प्रक्रिया शुरू कऽ देलक अछि। गोड्डा सऽ पाकुड़ केँ बीच रेललाइन बिछाओल जाएत जेकर पूरा खर्च जिंदल कंपनी उठाओत। शनि केँ सदनमे सांसद निशिकांत दुबे इ जनतब देलनि। ओ कहलनि जे क्षेत्रक युवावर्ग केँ होटल मैनेजमेंट करबा लेल दिल्ली-कोलकाता नहि जाय पड़त कियैक तऽ सरकार देवघरमे फूड क्राफ्ट इंस्टीट्यूट केँ हरियर झंडी दऽ देलक अछि। 